标题：秦淮画舫录
简介
  秦淮画舫录《秦淮画舫录》作者捧花生，据考本名车持谦，江宁府上元县人，字子尊，号秋舫。成书于《吴门画舫录》稍后的嘉庆二十二年（1817）。此书所写，乃是南京秦淮河一带的风月佳话。书前有杨文荪、汪度、陈云楷及作者捧花生写的四篇序言，书后有马功仪、长海两跋。
《秦淮画舫录》共分上下两卷，卷上为“记丽”，卷下为“征题”。书中所记皆为秦淮倡优，其中也不乏特立独行之辈。如有一位丽人叫金袖珠，和苏州的高玉英一样，“嗜读《红楼梦》，至废寝食，《海棠》、《柳絮》诸诗，皆一一背诵如流”。作者认为这种女子不是《红楼梦》的会心人，就是《红楼梦》的个中人。书中又记载了一些善于唱昆曲的丽人，如纪招龄“心绝慧悟，无论新声旧谱，才一按拍，如银瓶泻水，使人听之忘倦”；陆绮琴“其父本梨园老教习，探亲过白门，遂家焉，绮琴早按宫商，妙娴丝竹”。此外，杨龙和润香都以音律见称，又各自带领戏班一部，一个叫四松堂，一个叫九松堂。当时人有诗云：“别有雌雄谁辨得？四松堂与九松堂。”
《秦淮画舫录》虽着眼于脂粉，语言也相当雅驯。如一开头写金袖珠：“袖珠，行一，姓金氏，茂苑人。早乃伶仃，依外家以居。娴静不多言，余评为花中水仙，殆非过誉。装束甫毕，即摊卷相对。而修眉惨绿，恒觉楚楚可怜，盖促迫尚无嘉耦也。”语气之间，并无猥亵之意。
  秦淮画舫录书中写到不少来自扬州府的妙龄女子，如娴于丝竹的陆绮琴：“陆绮琴，名桐，以字行，泰州人。所居春波楼，在丁官营内。其父本梨园老教习，探亲过白门，遂家焉。绮琴早按宫商，妙娴丝竹。”擅长歌吹的陆朝霞：“朝霞为绮琴女弟，蛾眉曼睩，纤弱如也。尝买画舫，邀蕖宾、邺楼，载游桐湾桃渡间。朝霞拨四条弦，歌簉弄数阕，蕖宾复倚洞箫和之。东船西舫，莫不停桡悄听，艺也而进乎神矣。”被迫卖艺的文心：“文心，字馨玉，生长绿杨城郭，年约十八九。本良家妾，荡子行不归，逾三年。先其父母来吾乡，投其戚某，戚又转徙他郡，不得已遂赁水榭，结凤窝焉。”工唱小调的蒋玉珍：“玉珍，蒋九女也，号袭香，同居文心家。丰姿濯濯，向人瓠犀一露，百媚俱生。性尤灵敏，工小调。近有新腔号《三十六心》者，当筵一奏，令人魂魄飞越。”雅淡脱俗的王岫云：“王岫云，字小燕，行二。母家本姓李，邗江人王氏妇也。邺楼颜所居曰剪波楼，在丁官营口。纤腰微步，罗袜生尘，略无教坊习气。便捷善酬对，座客微论雅俗，口谭手画，莫不各如其意。素性雅澹，不以势位易其志。”波俏俊逸的顾爱子：“爱子，姓顾氏，扬州人。本佐冯乙官家，无何买屋手帕巷，自立门户。年二十余，波俏有佚致。”丰腴笃实的张宝苓：“张宝苓，字韵仙，本邑人，或云邗江人。住贡院前吴蔻香故宅。年十九，面圆而腴，星眸四射。余初与姬晤，叩其姓字年齿，殷殷作答，甚觉笃实可亲。”红颜薄命的徐桂龄：“徐桂龄，字凤珍，行四，后又号月仙，扬之宝应人。寓板桥侧。余初见子鸳赠姬作，因悉其美而且才。因循未得晤，嗣将同子鸳往访之，乃姬已先一月为山下土。”最可怜的是为爱殉情的扬州姑娘张喜子：“张喜子，扬州人。先居钓鱼巷，所谓欢喜团者也。后住水关西去石婆婆巷中。年约二十二三，鬓发如云，丰神骀荡。”喜子后来爱上一个漆工，却因不能结合而自杀殉情。
《秦淮画舫录》问世次年，作者又作《画舫余谭》。书中对于当时秦淮游船上盛唱昆曲和其他曲艺的倡优，多有着墨。秦淮河的昆曲，以画舫清唱为多，称为“清音小部”，但也不限于清唱，还能登场演出大戏。秦淮河房中的正规演出，据《画舫余谭》说：“顾双凤之《规奴》，张素兰之《南浦》，金太平之《思凡》，解素音之《佳期》，雏鬟演剧，播誉一时。”均是一般人不大注意的史料。
序
序一山塘绿水，酒地花天，烟月红桥，争船箫局。大江南北，述冶游者，无不哆口繁华，醉心佳丽矣。至于记金陵之琐事，听石州之新声。渡接青溪，居连白石。单舟叠舸，钗飞钏动之场；六柱重阑，簧暖笙清之会。盖其分腴江、孔，金粉犹多；拾沈齐、梁，风流未沫。固有孙棨、张泌之记载，敦颐、彦夔之撰著，所覙缕未及者。故联俊侣，洽欢悰，必以秦淮为最。乃自燕子桃花，徒传旧曲；帕盟盒会，久断前闻。甄综巳虚，妍华不发。水波黯黯，楮墨沉沉。几使澹心杂记一编，芬响莫嗣此捧花生画舫录所由昉也。嚼蕊吹叶，写翠传红。人聚大罗之天，书续小名之录。姝丽遇之操琯，姓字荣于镌苕。洵研北之绮怀，江东之艳纪矣。仆十载重来，难寻泥爪；三春小住，易感风花。每忆凉笛一枝，水厅宵露；明镫四角，浪桨秋风。扇影鬟丝，眉缭花而语结；脂奁镜槛，手携玉以魂销。如梦如尘，顿成前度。坐令坠欢难拾，单情不双。兴倦寻芳，又过辛夸花下；情殷感旧，朅来丁字帘前。粉白墙围，认依依之乘柳；油红窗掩，添寂寂之新菭。触批因之，何能己已。所幸天葩独秀，奇花初胎。晚出既多，后来居上。铢衣妆薄，不数绮纨；彩笔敷华，足空粉黛。题品冠于玉笈，契赏侠于璚情。差慰羁孤，不辞镂刻。殆又非斟酌桥边，茱萸湾畔，所得有此隽韵也。属为跋尾，永识倾心。此日墨池雪岭，声价有待于崔崖；翌时吹竹弹丝，陶写定邀夫温尉。 
嘉度丁丑，日月会于龙之次，海昌杨文荪拜序。序二七九甫卸，十千倦沽。款古欢之罕通，接元言而寡析。乃挈雁椟，笼鸡缸，就捧花生联讨春之社，结排日之欢。生矍然曰：“唯唯，否否。子姑舍是，仆病未能焉。”徐出所述《秦淮画舫录》以相属，曰：“是编也，子盍为我弁之。”余受而卒业，曰： 
“兹岂洪公小名录耶？抑岂黄氏青楼集耶？惟夫志瑶英之美者，必表异于连城；撷桃李之秾者，亦延芳于群卉。方其金钱会启，华鬘天开，窥臣则无事登墙，送客则何嫌交舄。.覆来翠被，眉语初成。报到金钗，指纤微露。际春光之骀宕，极遐想之回皇。怀岂能忘，见难曰惯。侦秘辛之杂事，趁太乙之余辉。斯则宋大夫因以逞词，陶令尹于焉作赋者矣！又况秦淮者，袭梁陈之旧艳，腾燕赵之芳誉。骄纨縠于丁年，送郎花底；敲楼台于子夜，迎汝桃边。倚木兰之楫，箫管既坐之两头；叩枇杷之门，藻翰复腾于众口。宁无金屋，问贮者之其谁？亦有琼浆，思乞之而未可。遂至伤萎华于绮岁，慨落溷于韶龄。半幅红罗，鸳真作结；一杯碧酿，鸩亦为媒。屏铅膏之旖旎，身依薝葡林中；盼车马之稀疏，泪满琵琶江上。既零星而整比，爰次第以编排。捧喝一声，书成三叹。然则命曰秦淮之画舫，实即觉岸之慈航乎！” 
生笑曰：“诺，子诚善我者也。翌日玉台对簿，绛树皈禅，其待援子为左证耳。”余无以应，为跋诸尾以归之。 
嘉庆仓龙三次，疆梧试镫后二日，同里汪度拜撰。序三七夕生属为捧花生《秦淮画舫录》弁言，仓卒未有以应也。延秋之夕，蕊君招集兰语楼，焚香读画，垂帘鼓琴，相与低徊者久之。蕊君叩余曰：“媚香往矣，桃花扇乐府，世艳称之。如侯生者，君以为佳偶耶，抑怨偶耶？”余曰：“媚香却聘，不负侯生。生之出处，有愧媚香者多矣。然则固非佳偶也。”蕊君颔之，复曰：“蘼芜以妹喜衣冠，为湘真所距。苟矢之曰：‘风尘弱质，见屏清流，愿蹈泖湖以终耳。’湘真感之，或不忍其为虞山所浼乎？”余曰：“此蘼芜之不幸，亦湘真之不幸也。横波侍宴，心识石翁，后亦卒为定山所误。坐让葛嫩孙郎，独标大节，弥可悲已。卿不见九畹之兰乎？湘人佩之而益芳，群蚁趋之而即败，所遇殊也。如卿净洗铅华，独耽翰墨，尘弃轩冕，屣视金银，驵侩下材，齿冷久矣。然而文人无行，亦可寒心。即如虞山、定山、壮悔当日，主持风雅，名重党魁。已非涉猎词章，聊浪花月，号为名士者可比。卒至晚节颓唐，负惭翠袖。何如杜书记，青楼薄幸，尚不至误彼婵媛也。仆也，古怀郁结，畴与为欢。未及中年，已伤哀乐。悉卿怀抱，旷世秀群。窃恐知巳晨星，前盟散雪。母骄钱树，郎冒璧人。弦绝阳春之音，金迷长夜之饮。而木石吴儿，且将以不入耳之言，来相劝勉，曰：‘使卿有身后名，不如生前一杯酒。’嗟乎，薰莸合器，臭味差池。鹣鲽同群，蹉跎不狎。语以古今，能无河汉哉？”蕊君沾巾拥髻，殆不胜情。余亦移灯就花，黯然罢酒。维时七夕生索序甚殷，蕊君然脂拂楮，请并记今夕之事。夫白门柳枝，青溪桃叶，辰楼顾曲，丁帘醉花，江南佳丽，由来尚巳。追至故宫禾黍，旧苑沧桑，名士白头，美人黄土，此余曼翁《板桥杂记》之所由作也。今捧花生以承平之盛，为裙屐之游。跌宕湖山，甄综花叶。华灯替月，抽觞擪笛之天，画舫凌波，拾翠眠香之地。南朝金粉，北里烟花，品艳柔乡，纡怀琼翰。曼翁杂记，自难专美于前。窃谓轻烟淡粉，间或有如蕊君其人者。两君试以斯文示之，并语以蘼芜、媚香往事，不知有感于蕊君之言，而为之结眉破粉否也？ 
钱唐阆玉生陈云楷书于苏台兰语楼烛下。自序游秦淮者，必资画舫，在六朝时已然，今更益其华靡。颇黎之镫，水晶之琖，往来如织，照耀逾于白昼。两岸珠帘印水，画栋飞云。衣香水香，鼓棹而过者，罔不目迷心醉。余曼翁《板桥杂记》，备载前朝之盛，分雅游、丽品、轶事为三则，而于丽品尤为属意。良以一代之兴，有铭钟勒鼎者，黼黻庙堂，以成郅隆之化；即有秦歌楚舞者，点缀川野，以昭升平之休，如湘兰小宛，今燕白门辈，洵足辉映卷册，称播士夫。易曰“良人得其玉，小人得其粟”，不其信欤？自是仿而纂辑者，有《续板桥杂记》、《水天馀话》、《石城咏花录》、《秦淮花略》、《青溪笑》、《青溪赘笔》各书，甄南部之丰昌，纪北里之妆橡，不下一二十种。余幸生长是邦，目睹佳丽，偶亦买漆版，唤藤绷，洄溯中流，评花泊柳。本苏子瞻之寓意，为庚肩吾之近游。日月既深，见闻滋广。综诸姬之佼佼者，附以投赠诗词，分纪丽、微题为上下二卷。因成于画舫之游，即题曰《秦淮画舫录》。盖窃仿曼翁之体，而以丽品为主，雅游轶事因以错综其间。不必于从同，实亦未尝不同已。或谓此录之作，未必遂空冀群。不知前乎此者非不佳，陈陈相因，无事余之重录也。后乎此者亦不少，绵绵不绝，容俟余之续录也。或又疑平章金粉，无裨风化，适为淫惑之书，虑损劝惩之旨。余曰：“《烟花录》、《教坊记》，隋唐以来，副载经史。区区撰述，何足以云？且葩经不芟桑濮，阎浮亦陈采女。风花水月，竟又奚伤哉？”或去。遂书以为叙。 
嘉庆游兆困敦进瓜日捧花生识。